Bent Bøgsted (DF), 2003-02-21:
Sagt til fru Lise Hækkerup: Det er jeg jo også spændt på at se.
Det kan jo blive nogle sjove sager, der kommer ud af det.
Men der er nok ingen overraskelse over, at Dansk Folkeparti ikke kan støtte forslaget, for det her hænger sammen med det på integrationsområdet, som vi også sagde nej til i forrige uge.
Som vi tidligere har set med andre love, er det her en lov, der udspringer af EU's misforståelse og naivitet om, hvad der skal gøres for at forbedre forholdene for indvandrere og flygtninge.
Det, der sker, er, at det gøres sværere for danskerne at leve i deres eget land.
Med loven i hånd bliver danskerne en forfulgt menneskerace, hvis vi ikke har fløjlshandsker på, når vi har med indvandrere og flygtninge at gøre.
Det er ikke rimeligt, og det vil vi ikke være med til.
Men det er selvfølgelig ingen overraskelse for de andre partier.
Den her lov sammen med andre lignende er med til at skabe omvendt racisme.
Tænk bare på den jargon, der er imellem arbejdere på en fabrik.
Hvis en indvandrer føler sig generet, er det en forholdsvis enkel sag med den her lov i hånden at lægge sag an mod en arbejdskollega.
Det vil i stedet for at være til gavn for indvandrerne blive vendt imod dem selv.
For tror man virkelig, at den danske arbejder vil finde sig i det?
Tænk på arbejdsgiveren, der i en ansættelsessituation sidder med en dansker og en indvandrer/flygtning, og hvor arbejdsgiveren så vælger danskeren.
Så er det en let sag for indvandreren at lægge sag an mod arbejdsgiveren med krav om erstatning på grund af forskelsbehandling.
Det eneste, indvandreren skal gøre, er at sandsynliggøre, at det skyldes indvandreroprindelsen, at der ikke blev noget arbejde.
Da der er delt bevisbyrde, bliver det arbejdsgiveren, der skal bevise, at det ikke skyldes indvandrerbaggrund, at det bliver et nej til et job.
Tror regeringen virkelig, at det vil være med til at få flere indvandrere og flygtninge i job?
Tværtimod kan det nemt føre til, at arbejdsgivere ikke ønsker at indkalde indvandrere til en jobsamtale.
Hvorfor skulle de da det, hvis de kan risikere at få en sag om forskelsbehandling på halsen? Det kan nemt risikeres, at det bliver en umulig opgave
for arbejdsgiverne at hjælpe regeringen med at få flere indvandrere i job.
Dermed skyder regeringen sig selv i foden, og det skyldes udelukkende en totalt misforstået tolerance og godhed over for flygtninge og indvandrere, som EU lægger for dagen, og regeringen følger bare trop uden at have en selvstændig mening om det.
om, at flygtninge/indvandrergruppen ikke selv ønsker en lov som denne
Det er ikke en lov, der gavner integrationen, tværtimod vil den gøre det langt mere besværligt at integrere flygtninge.
Men det ser regeringen åbenbart stort på.
Her drejer det sig bare om at følge EU, så skidt med om det i sidste ende skader det danske samfund.
Jeg synes, regeringen skulle gå i tænkeboks, før der sker yderligere med denne lov.
Det er nu engang, hvad der er til gavn for Danmark, regeringen skal arbejde med.
Det er ikke alt, der kommer fra EU, som er gennemtænkt, hvilket dette her lovforslag er et tydeligt tegn på.
Det virker, som om de ikke ved, hvad det er, de sidder
Men jeg synes, regeringen skulle overveje de indsigelser, der er fra arbejdsgiverne.
Det vil blive besværligt for arbejdsgiverne at få indvandrere i job.
De har ikke lyst til at risikere en sag på halsen, og af den grund siger vi nej til det her forslag.
Først til fru Lise Hækkerup: Jeg er da klar over, at det her ikke bare drejer sig om flygtninge, men det bliver generelt den samme situation, uanset om det er flygtninge eller det ikke er flygtninge.
Til fru Line Barfod: Jeg har ikke sagt, at danskere vil flygte ud af landet på grund af det her.
Og jeg er sikker på, at der er rigtig mange flygtninge, der egentlig ikke ønsker en forskelsbehandling til gavn for dem.
De vil gerne i store træk søge job på lige fod med danskerne - det er jeg overbevist om -
og det her gavner ikke den situation, hvis de skal søge job på lige fod med danskerne.
Og så til hr. Ulrik Kragh: Jeg synes ikke, jeg vender tingene på hovedet; jeg ser meget realistisk på situationen.
Det er det, der sker her.
Andet har jeg egentlig ikke at sige